Momentul în care un motociclist este lovit de două mașini. O altercație în trafic a dus la un gest premeditat
Imagini cu un motociclist lovit de două mașini aproape simultan au fost publicate de Poliția din Marea Britanie.
Atenție, scene care vă pot afecta emoțional!
În înregistrare se vede cum unul dintre autoturisme intră pe sensul opus de mers, izbește motocicleta și o aruncă în fața unui vehicul care circula regulamentar.
Motociclistul este proiectat peste balustradă și cade câțiva metri în gol. S-a prăbușit pe iarbă și a scăpat, ca prin minune, cu viață.
Ceea ce părea un teribil accident s-a dovedit a fi un gest premeditat ca urmare a unei altercații în trafic, au aflat oamenii legii.
Șoferul care a intrat inițial cu mașina în motociclist a fost reținut și riscă să fie trimis în spatele gratiilor.